42. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Φ.141.2/73/27262 της 27 Μαρτ./ 2 Απρ.1975 (ΦΕΚ Β΄  365) Περί μεταφοράς μαθημάτων φοιτητών της Ανωτάτης Βιομηχανικής Σχολής Θεσσαλονίκης. Φοιτηταί της Ανωτάτης Βιομηχανικής Σχολής Θεσσαλονίκης εγγραφέντες το πρώτον κατά το ακαδημαϊκόν έτος 1973-74, μετεγγραφέντες εξ ετέρων Σχολών το πρώτον κατά το ακαδημαϊκό έτος 197374 και οι ανανεώσαντες την εγγραφήν των κατά το ανωτέρω ακαδημαϊκόν έτος οίτινες εδήλωσαν συμμετοχήν ή συμμετέσχον των τμηματικών εξετάσεων του Παν/κού έτους 1973 - 74, δύνανται ανανεούντες την εγγραφήν των δια το επόμενον έτος σπουδών κατά το Παν/κόν έτος 1974-75 να εξετασθούν ομού μετά των μαθημάτων του έτους τούτου τα μαθήματα εις τα οποία  δεν εξητάσθησαν ή εξητάσθησαν ανεπιτυχώς, από της προσεχούς περιόδου τμηματικών εξετάσεων του ακαδημαϊκού έτους 1974-75. Η παρούσα δημοσιευθήτω δια της Εφημερίδος της Κυβερνήσεως. 43. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.208 της 31 Μαρτ./8 Απρ.1975 (ΦΕΚ Α΄ 63) Περί ιδρύσεως έδρας παρά τη Ανωτάτη Βιομηχανική Σχολή Πειραιώς. Ανακλήθηκε από το Π.Δ.939/1980, ΦΕΚ Α΄ 237, (κατωτ.αριθ.81). 